Horrible Bosses 2

**Horrible Bosses 2** er en amerikansk komediefilm fra 2014, regissert av Sean Anders. Manus ble skrevet av Sean Anders og John Morris. Dette er en oppfølger til filmen *[[Horrible Bosses]]* fra 2011. Handlingen følger de tre vennene Nick, Kurt og Dale som planlegger å kidnappe sønnen til en millionær og investor, men flere ting går galt underveis. Filmen er 108 minutter lang, ble publisert av Warner Bros. Pictures, og kom ut den 26. november 2014.

## Sammendrag
Ett par år etter hendelsene i den første filmen bestemmer tre venner, Nick Hendricks, Dale Arbus og Kurt Buckman seg for å grunnlegge deres egen virksomhet, etter å ha sett seg lei av å arbeide for utakknemlige sjefer. De har problemer med å finne en investor, og møter millionær Bert Hanson og hans sønn Rex. Bert beundrer deres engasjement, og at de kan produsere produktene deres selv. Men sønnen Rex ønsker å outsource produksjonen til Kina. Vennene tar opp et lån, leier et lager, får tak i flere ansatte og er klare til å begynne produksjonen. Imidlertid forandrer Bert mening og trekker seg ut av avtalen i aller siste øyeblikk. Han planlegger å ta over hele ideen deres selv, og lar de tre vennene sitte igjen med  dollar gjeld på grunn lånet de tok ut.

Nick, Dale og Kurt søker økonomiske råd fra Nicks gamle sjef, Dave Harken, i fengsel (etter handlingene i den første filmen) og han sier at de ikke har noen juridiske muligheter til å kvitte seg med deres økonomiske tap. De bestemmer seg for å kidnappe Rex, og kreve løsepenger fra faren hans. De søker hjelp fra «Motherfuckah» Jones (fra den første filmen) som sier at deres offer burde være bevisstløs i løpet av kidnappingen, for å unngå at offeret kjenner dem igjen. De skriver en beskjed til Bert for å kreve 500 000 dollar, og går til Dales gamle sjef, tannlege Julia Harris, for å stjele lystgass. De reiser hjem til Rex. Men når de gjemmer seg i ett skap, slår Dale ved et uhell på lystgassen og de sovner. Når de våkner neste morgen, oppdager de at Rex har forsvunnet.

De kommer tilbake til lageret, og finner Rex i bagasjerommet på bilen deres. Rex avslører at han oppdaget dem hjemme hos ham kvelden før, og bestemte seg for å arrangere sin egen kidnapping på grunn av hans anstrengte forhold til faren og sin personlige gjeld. Rex sendte brevet deres med krav om løsepenger til faren sin, og økte løsepengene til 5 millioner dollar. Vennene er usikker på denne nye planen, men Rex truer med å gå til politiet hvis de trekker seg. Senere ankommer politiet, ledet av detektiv Hatcher, for å avhøre Nick, Dale og Kurt på grunn av deres tidligere engasjement med Bert. Når politiet har reist bryter Rex sammen, vel vitende om at Bert bryr seg mer om pengene sine enn om sønnen hans. De utarbeider en plan rundt den falske kidnappingen.

Senere ankommer Julia og vil ha sex med Dale, ellers skal hun melde dem til politiet for å ha brutt seg inn på kontoret hennes. Dales kone Stacy, som Dale har tre barn med, kommer og tror Dale er utro mot henne. Dale låser Julia inn på badet slik at de tre venen kan fortsette med planen deres. De krever at Bert skal gi dem 5 millioner dollar. Imidlertid blir Bert drept av Rex. Han avslører at han, etter å ha sett hvordan faren hans ikke brydde seg om ham, bestemte seg for å drepe Bert. Rex har planlagt å gi Nick, Dale og Kurt skylden for drapet, slik at han kan arve bedriften til faren sin. Rex tvinger Kurt til å bytte bukser da Rex sine bukser har farens blod på seg.

Flere problemer oppstår når de forsøker å bevise deres uskyld i drapet på Bert. Når de kommer tilbake til lageret, dukker detektiv Hatcher opp og Rex tar Hatcher som gissel. Dale forsøker å stoppe Rex, men Rex skyter ham. Dette distraherer Rex lenge nok til at Hatcher kan arrestere ham. Noen dager senere våkner Dale på sykehus. Fordi Rex ble avslørt i drapet på Bert, og Dale bidro til å redde Hatchers liv, velger politiet å henlegge alle anklagene mot de tre vennene. Men de har fremdeles 500 000 dollar i gjeld fra deres tidligere lån, og virksomheten deres må selges. Men bedriften blir deretter kjøpt opp av David Harken fra fengsel, som deretter ansetter de tre vennene til å drive firmaet.

## Rolleliste
* Jason Bateman som Nick Hendricks
* Jason Sudeikis som Kurt Buckman
* Charlie Day som Dale Arbus
* Chris Pine som Rex Hanson
* Jennifer Aniston som tannlege Julia Harris
* Jamie Foxx som Dean «Motherfuckah» Jones
* Kevin Spacey som David Harken
* Christoph Waltz som Bert Hanson
* Jonathan Banks som politi-detektiv Hatcher
* Lindsay Sloane som Stacy Arbus, Dales kone

## Referanser


## Eksterne lenker
*
*
* Film-trailer, youtube.com